Del blat de moro a la farina… | RIZOMA EDUCATIU\nEls alumnes d’infantil hem aprofitat els últims regals que ens ofereix la tardor per parlar sobre un dels aliments dels cavalls i també de les persones: el blat de moro!\nPer fer-ho hem partit d’una instal·lació amb restes de blat de moro, farina i gots de plàstic de color taronja. Abans de posar-nos a jugar i a experimentar hem reflexionat sobre aquests elements que avui ens esperaven a l’aula. Alguns dels temes que han emergit són:\nSón restes que trobem al camp!\nLa “cosetxadora” (recol·lectora) ha deixat aquestes fulles i aquests trossets!\nEls senglars s’han menjat aquest blat de moro…\nEls cavalls també mengen panís, i també pinso, com el que va portar la Carla!\nLa pedregada ha fet malbé el panís…\nDel blat de moro surten crispetes! Les crispetes fan uns pets molt grans!\nLes palometes es poden fer al microones!\nLa farina és del blat…\nDe la farina en fem pa, pastissos, pizza…\nDesprés d’aquesta fase inicial de conversa també hem mirat un vídeo d’un molí per veure com el panís es transformava en farina i hem parlat una mica sobre aquest aliment. Posteriorment, l’hem pogut tocar i sentir amb el propi cos durant l’estona de joc:\nÉs molt suau!\nÉs molt fineta!\nÉs molt blanca!\nEntre tots han compartit el material i han fet creacions diverses (molins de farina amb les mans, gelats, pastissos…), també han realitzat molts transvasaments entre ells i finalment han integrat tot el seu cos en l’espai de joc fent fins i tot angelets sobre la farina. Ens hem embrutat molt però hem gaudit moltíssim! L’experiència d’avui ha sigut un bon context d’aprenentatge, però no només de continguts, sinó també per l’aparició del joc. En aquest sentit, tal i com aporta Acouturier: “el joc ha de ser lliure (…) quan miro a un infant em dono compte que són ells qui ens sorprenen i ens meravellen per la seva generositat, per la seva singularitat de creació. Mireu-los i espereu el moment bo, deixeu-los actuar, transformar-se, no jutgeu els seus jocs, no els hi parleu del que es bonic o lleig. Deixeu-los expressar-se, deixeu-los viure i estimar la vida a través del joc!\nSeguirem jugant i aprenent sobre els aliments i els cavalls amb moltes ganes!\n← Textures làctiques\nTocant el Nadal! →


La Petita Marieta: 08/12/13 - 15/12/13\nPREPARATS PER COMPRAR????\nGorro tipus jersei per fora i forro polar per dins per anar ben calentons ara que ja ha començat el fret!\nSón d'allò més pràctics que tapen molt bé les orelles sense que els hagueu de lligar, i creieu-me això facilita molt la feina, que com que no els apreta ni els molesta res no se'ls treuen, comprovat!!\nPer a qualsevol encàrreg no dubteu a enviar un mail a: lapetitamarieta@gmail.com\nPodem fer tot tipus de gorros, de colors, formes... tot el que us pugueu imaginar i més.\nAquests estan a la venta per 15€.... no us hi resistiu que no us en penedireu segur!!!!;)\nPublicat per Meritxell Fabra a 0:09 0 comentaris\nEtiquetes de comentaris: FOTOS Albert, boy, cosint, Emma, Fires, Rita, ventes\nPREPARANT PEL COLE\nDesprès de l'èxit del "tunning" de la motxilla pel cole de l'Arnau, la Mercè em va demanar una bossa i un tovalló per a l'esmorzar.\nTenia aquesta tela acabada de comprar, i es va presentar l'ocasió idònea per estrenar-la!\nNo sóc una gran amant de les calaveres, però a l'Arnau li agraden molt els pirates, així que en vaig intentar buscar una que no sembles molt agresiva.\nI li vaig pintar a la bossa, tipus motxilla i també hi vaig bordar el nom, per si algú es confon, cosa que dubto, jijiji.\nUn tovalló de la mateixa tela amb el nom brodat també i ja tenim el conjunt acabat!!\nPublicat per Meritxell Fabra a 23:47 3 comentaris\nEtiquetes de comentaris: FOTOS a mà, boy, cosint, ventes\nAvui va de "tunning"; la Mercè em va preguntar com podiem fer una mica original i diferent la motxilla de l'Arnau....\nPensant, pensant què hi podiem fer li vaig demanar que si em podia donar algun dibuix que haguès fet l'Arnau i que li agradès, important això últim que la motxilla la veura gairebé cada dia!\nEm va passar aquest vampir tant simpàtic, i senzillament em vaig dedicar a brodar-lo a la motxilla. Haig de dir que em vaig pendre una mica de llicència artística per afegir-li un punt de color, que negre sobre negre no es veu.\nEl resultat és que l'Arnau va d'allò més cofoi amb la seva motxilla única al cole i això al final és el que realment importa.\nPublicat per Meritxell Fabra a 23:38 0 comentaris\nEtiquetes de comentaris: FOTOS a mà, cosint, ventes\nUN FOLLET PER L'ALBERT\nL'Albert aquest any són la classe dels follets i la Mònica la seva professora em va dir si els podia fer una titella d'un follet.\nHa quedat una mica bonyegut, però l'Albert n'està super orgullos de la seva mare que ha fet la titella de la classe, així que jo súper contenta també!!!\nTot va començar amb un castell per la Rita a p4, i un tractor per l'Albert l'any passat, que si no em falla la memòria crec que no us he ensenyat.... aix.... els haurè de buscar!\nPublicat per Meritxell Fabra a 23:31 0 comentaris\nEtiquetes de comentaris: FOTOS Albert, boy, cosint\nSorpresa la meva quan la Muns de cosescosides em va dir que m'atorgava un premi.... es tracta del "lovely blog award", per promcionar blogs petitons com ara aquest!\nA veure set coses que m'agraden:\n- Veure com els meus fills es fan grans, creixen i s'ho passen d'allò més bé jugant i rient.\n- Un té quan tothom està ja dormint o al cole, un moment realment relaxant per carregar piles.\n- La xocolata, aquesta no la podiem oblidar, per treure penes, per celebrar, o simplement perquè no me'n puc estar.\n- Una nova afició, que no puc fer gaire... seure al sofà i que la Lola se m'emfili al damunt per acariciar-la i sentir com ronca.\n- Veure que una cosa que ha imaginat el meu cap, ja sigui de roba, menjar... es fa realitat, més o menys com habia estat imaginada, ja m'enteneu segur ;).\n- Un bon llibre (aquests moments van escassos per ara).\n- Estar a l'aire lliure amb els meus, ja sigui amb els fret, la calor... l'important és estar amb ells i disfrutar dels moments, els menjars, les sobretaules...\nI ara ha arribat el moment de passar el relleu a altres blogs, n'hi ha molts que podria posar, però s'ha de reduir a set també, aquí els teniu:\n- mamaduende, una mare entregada amb un nou projecte molt engrescador, no us ho perdeu.\n- el-petit-taller, la Irina que des d'Irlanda fa uns quilts preciosos.\n- I ara dues bones amigues que a més d'això són totes unes artistes de l'scrap:\nelscolorsoblidats i mansmanetes.\n- La Pantigana, els que em seguiu ja sabeu que sóc una fan seva i que no pararé de fer sarouels ara que he descobert com van i "lo", fàcils que són!!!\n- Qzetes, aquesta noia no para de fer coses moolt xules!!\n- tallerhiperactivitat, una altra mare molt ocupada i una gran artista també.\nA veure... ja n'hi ha set, que disfruteu moltíssim fent-hi un cop d'ull!!!\nGràcies Muns una altra vegada!, visiteu el seu blog, que despren una gran energia tot ell!!\nPublicat per Meritxell Fabra a 12:12 0 comentaris\nEtiquetes de comentaris: FOTOS premis\nUN GORRO PEL GUILLEM\nAquí teniu un regal per a en Guillem, un gorro per no passar gens de fret aquest hivern i tenir les orelles ben protegides.\nEstà fet de tela polar per dins, ben calentó i reciclant un jersei per la part de fora.\nLi afegiu uns ulls i unes orelles i ja teniu un gorro amb els que no us haureu de barallar perquè es posin.\nA casa és que ens han sortit uns fills moooolt presumits i els encanta posar-se gorros!!\nSi us animeu a fer-ne un, i us ho dic de veritat és mooolt fàcil de fer i a més pots recilcar aquells jerseis que no et poses i tens ocupant un espai a l'armari, teniu el tutorial aquí, com treure el patró també!\nDe fet en vaig fer un altre que són bessons, però el que tenen les coses fetes a mà és que no en surten dos d'iguals i em va quedar petit.\nCap problema que a l'Albert li agradaba molt, així que serà el seu nou gorro d'hivern i ja tinc regal de sant a més!\nSI US AGRADEN ELS GORROS NO DUBTEU A ENVIAR UN CORREU A:\nEl seu preu és de 15€, i els podem fer dels colors, formes... vaja a la carta completament!!!\nPublicat per Meritxell Fabra a 11:37 1 comentaris\nEtiquetes de comentaris: FOTOS cosint, reciclatge, regals, tutorial, ventes


De manters a professors per un dia | Catalunya | EL PAÍS Catalunya\nAziz Faye explica les seves vivències a membres d'un 'esplai'. Cristóbal Castro\n“El color que té la teva pell no et fa més intel·ligent, però tampoc més dolent ni pitjor que ningú”. A aquesta conclusió arribava ahir un nen de nou anys de l’Agrupació Escolta Pere Rosselló de Gràcia. El nen, juntament amb una dotzena de companys, tots abillats amb el mocador multicolor que caracteritza l’entitat, van participar ahir al matí a la primera escola antiracista, les classes magistrals de la qual les imparteixen, entre d’altres, manters que han patit els efectes del racisme de primera mà.\nLa idea neix a l’entitat Espacio del Inmigrante i a l’autodenominat Sindicat Popular de Venedors Ambulants de Barcelona, l’organització formada per les centenes de manters que diàriament venen diferents mercaderies de forma il·legal pels carrers de la capital catalana. A la jornada, que es va fer al Casal de Joves del Palau Alòs, hi participen “alumnes” d’entre vuit i 12 anys. “Creiem que és important que els nens puguin detectar accions racistes a les escoles o a la família i, així, evitar-les”, assegura César Ulises, d’Espacio del Inmigrante. “En sortir de l’escola antiracista, seran capaços de detectar i denunciar discursos i pràctiques racistes”, afegeix Ulises.\nL'Espacio del Inmigrante va preparar jocs, contes i debats\nEl curs comença i la Paula, una jove d’origen llatinoamericà, divideix en dos els escortes de Pere Rosselló. A cada grup li dona una caixa de cartes i els encarrega una missió: “Heu de construir un castell de naips amb les cartes i amb el material que us donaré”. A un grup li dona cinta adhesiva i plastilina i a l’altre li dona un cabdell de llana. El resultat és més que previsible: el grup que té la cinta adhesiva construeix una piràmide de cartes;. l’altre, improvisa una espècie d’embalum compost per un fil retorçat i alguna carta. La Paula pregunta als nens: “Com us heu sentit?”. La resposta és clara: “Nosaltres teníem cinta adhesiva i érem els rics. Teníem privilegis”. L’exemple colpeix els nens, que no s’havien plantejat la idea de canviar les regles, compartir la cinta adhesiva o aprofitar les esquerdes del sistema perquè, sense que ningú ho sabés, compartissin la cinta adhesiva amb aquells que no en tenien.\nEn aquest moment intervé, Aziz Faye, un dels portaveus del Sindicat Manter. En Faye els explica que té 34 anys i que és del Senegal tot i que fa una dècada que s’està a Barcelona. El portaveu els diu que és venedor ambulant i explica que a “Europa hi ha llocs on neixen nens que mai han vist una persona negra”. Els nens se senten atrets pel discurs del manter, que els assegura que no va poder anar a l’escola i que té “vuit germans per part de mare i 26 per part de pare”. Als nens els sorprèn que en Faye no hagi pogut anar a l’escola. “Avui dia aquest món està dividit entre els privilegiats i els no privilegiats, i entre els rics i els pobres”, argumenta. El venedor anima els nens a esforçar-se i a treballar dur per aprendre a l’escola. I conclou: “Tots som iguals i tots tenim dret a una part de la riquesa, com és l’aigua, la terra, les places…”.\nEls organitzadors pensen muntar més activitats per als menors\nDesprés de l’intens testimoni del manter, arriba un conte. Una de les improvisades mestres diu que té “la sort” d’haver nascut a Barcelona i la fortuna que els seus pares són de Gàmbia. La jove assegura haver patit el racisme d’aquells que la consideren estrangera malgrat haver passat tota la seva vida a Catalunya. Parla d’una illa habitada per uns poderosos amb cordons a les sabates i estels dibuixats a les panxes, mentre que els pobres no tenen aquestes dues característiques. “Un dia va venir una nau espacial i, a aquells que no tenien estels a les panxes ni cordons a les sabates, els va oferir dibuixar-los-hi per un euro”, prossegueix. Quan tots van tenir cordons i estels, els que abans eren poderosos van pagar per eliminar-los-hi i així poder seguir al cim.\nDesprés de la jornada, entre tots van dibuixar un mural i cadascun dels participants va ser obsequiat amb un diploma que acreditava la seva contribució a l’escola antiracista. Les entitats organitzadores van assegurar que faran més activitats.


Hostatgeria Mare de Déu del Mont\nCarretera de Cabanelles a la Mare de Déu del Mont.\n972 19 30 74 - Rector custodi: 972 78 80 65\nL’origen de l'hostatgeria va lligat al monestir benedictí de Sant Llorenç, present des del segle X al pla de Sous, replà de la serra del Mont, a 900 metres d’alçada. La comunitat d’aquest monestir va edificar, a començaments del segle XIV, un santuari a la Mare de Déu al capdamunt de la serra per donar acollida al seu culte, que ja existia al monestir des dels seus orígens.\nDe bon començament hi hagué pelegrinatges de devots procedents dels pobles de la rodalia de la serra, per aquest motiu ben aviat es va habilitar una petita estada per a un capellà secular que en tindria la custòdia. Més tard als segles XVII i XVIII es féu l’hostatgeria, la reforma de la qual va ser inaugurada el 2002. El santuari sempre ha comptat amb una junta de pabordes, actualment patronat, que n’han tingut cura, juntament amb el rector custodi, al llarg dels segles.\nDins l'Hostatgeria s'ha restaurat la Cambra de Jacint Verdaguer on, l'estiu del 1884, va fer estada durant un mes i mig. Des daquesta cambra, el poeta, va escriure fragments del seu famós poema "Canigó".\nPreu: 35-54 € / habitació doble, 70 € llitera\nHabitacions: 5 dobles, 1 amb lliteres per 8 persones\nLlits supletoris: si\n- Terrassa i bar\n- Biblioteca molt completa (Obres de Verdaguer, autors empordanesos, col·lecció documental del romànic de la zona, documentació de les comarques veïnes, obres d'espiritualitat, etc.)\n- Sala d'estar amb llar de foc i cafeteria.\n- Apte per jornades de treball, trobades, conferències, concerts


Sis joves podrien ser empresonades per repoblar una localitat de Castella - directa.cat\nSis joves podrien ser empresonades per repoblar una localitat de Castella\nL'Audiència de Guadalajara ha rebutjat el recurs interposat per les habitants del poblat de Fraguas i ha confirmat la condemna contra les sis joves, que afirmen que no pagaran la demolició del poble, motiu pel qual la pena de presó podria ampliar-se fins a superar el llindar dels dos anys a partir del qual s'executa l'ordre privativa de llibertat tot i no tenir antecedents\nEl poble de Fraguas, desallotjat durant mig segle pel règim franquista, es va convertir el 2012 en la llar d’una dotzena de persones que van dedicar cinc anys a la seva reconstrucció. Al maig, sis de les persones que vivien o treballaven en la reconstrucció del poble van ser jutjades per delictes contra l’ordenació del territori i usurpació, acusades per la Junta de Comunitats de Castella-La Manxa.\nAquest activista assenyala que se’ls ha condemnat alhora per usurpació de béns immobles i per delictes contra l’ordenació del territori: “Si és bé moble no hi hauria delicte contra l’ordenació del territori; si hi ha delicte contra l’ordenació del territori, en tot cas seria usurpació de muntanya pública, que aniria per via administrativa, no penal”. També subratlla que en el cas del poble de Fraguas no es compleix cap dels supòsits perquè els fets fossin constitutius de delicte: “És una reconstrucció, no hem urbanitzat ni hem edificat, ni tenim ànim de lucre. És una llei per a prevenir excessos immobiliaris per la que amb prou feines hi ha una dotzena de condemnes, i ens han condemnat a nosaltres”.\nCastella Fraguas Guadalajara món rural repoblació vida rural\n« Cas Altsasu: anatomia d’una venjança d’Estat\nClam internacionalista per la defensa de Rojava »


Els fogons del pare: FIDEUS A LA CASSOLA AMB PENEGAL I GAMBES\nPublicat per El pare a 12:09\nSussi Aracuina 9 de novembre de 2015 a les 22:49\nQuina bona pinta, ja me'n menjaria un platet!!\nEl pare 10 de novembre de 2015 a les 7:08\nTeresa 10 de novembre de 2015 a les 10:09\nQuins fideus més bons!!! el penegal es semblant a\nl' escórpora? han de'estar super gustosos!!\nEl pare 10 de novembre de 2015 a les 12:55\nSí, és de la família, de carn dura i saborosa.


La taxa de risc de pobresa de la població de Catalunya se situa en el 20,0% l'any 2017 - Sala de premsa. Generalitat de Catalunya\nLa taxa de risc de pobresa de la població...\n21-06-2018 11.02\tEnquesta de condicions de vida. Any 2017\nLa taxa de risc de pobresa de la població de Catalunya se situa en el 20,0% l'any 2017\nEls ingressos mitjans de les llars catalanes se situen en 31.411 euros l'any 2016\nEl 7,0% de la població declara que arriba a fi de mes amb molta dificultat\nL’any 2016 els ingressos mitjans nets anuals dels catalans han estat de 31.411 euros per llar i de 12.712 euros per persona, un 0,2% i un 0,4% més en relació amb l’any anterior, segons l’Institut d’Estadística de Catalunya (Idescat). Els ingressos familiars mitjans nets per persona augmenten a Catalunya per quart any consecutiu, però amb menys intensitat que l’any anterior, que van créixer un 3,1%.\nLa taxa de risc de pobresa se situa en el 20,0% l’any 2017 (amb dades d’ingressos del 2016), vuit dècimes més que la de l’any anterior. La població més afectada per aquest increment és la de menys de 16 anys, amb una taxa del 28,5%, 4,5 punts més que l’any anterior. La població de 16 a 64 anys manté la mateixa taxa de risc de pobresa (19,0%), mentre que la de més de 65 anys augmenta mig punt (15,5%).\nEls indicadors de nivell de privació de les llars, que recullen aspectes subjectius de les condicions de vida, donen un senyal contrari als indicadors de distribució de la renda, ja que mostren millores respecte de l’any anterior. Així, per exemple, el nombre de persones que manifesten que arriben a fi de mes amb molta dificultat representen el 7,0% de la població l’any 2017, mentre que des de l’any 2013 aquest grup sempre havia superat el 12%.\nPer mesurar el risc de pobresa d’una població, cal establir un llindar d’ingressos anuals per sota dels quals es considera que una llar, i cadascuna de les persones que en formen part, estan en situació de risc. Aquest llindar es calcula en funció de la distribució de la renda entre totes les llars del territori considerat. En el cas de Catalunya, com a referència es pot utilitzar el llindar propi de Catalunya (que només té en compte la distribució de la renda de totes les persones que viuen a Catalunya) o el del conjunt d’Espanya. L’Idescat aplica el llindar de Catalunya (10.097 € per persona que viu sola), del qual es dedueix una taxa de pobresa del 20%. Si s’aplica el llindar del conjunt d’Espanya (8.522 € per persona que viu sola), s’obté una taxa de pobresa del 15,0%.\nPDF - 0,203 MB\nXLSX - 0,048 MB\nDelegació a Barcelona Delegació a l'Alt Pirineu i Aran Delegació a Girona IDESCAT


IVAM - Institut Valencià d'Art Modern | Conferència de Marta Gili, directora del Jeu de Paume de París, organitzada per la Càtedra d’Estudis Artístics. Segles XX/XXI\nConferència de Marta Gili, directora del Jeu de Paume de París, organitzada per la Càtedra d’Estudis Artístics. Segles XX/XXI\nDIJOUS, 19:00 H. SALÓ D'ACTES\nConferència “Rebeldes y poetas” de Marta Gili, directora del Jeu de Paume de París, organitzada per la Càtedra d’Estudis Artístics. Segles XX/XXI\nMarta Gili (Barcelona, 1957) és des de 2006 directora del centre Jeu de Paume de París.\nAbans, entre 1991 i 2006, va dirigir el departament de fotografia i arts visuals de la Fundació La Caixa, a Barcelona. Al mateix temps, va ser Directora Artística de Printemps de Septembre (festival d’arts visuals) a Toulouse -França-, per a les edicions 2002 i 2003; membre del Comitè d’Adquisicions per al Fonds national d’art contemporain – Ministeri Francés de Cultura i Comunicació, entre 1994 i 1997. És directora del comitè assessor de la Fundació Foto Colectania, de Barcelona. Marta Gili participa en nombrosos seminaris i conferències, i és professora en diversos cursos de postgrau, tant a Espanya com en l’estranger. Escriu regularment per a diversos periòdics i revistes, i té publicat articles en nombrosos llibres i catàlegs.\nCÀTEDRA D’ESTUDIS ARTÍSTICS. SEGLES XX/XXI\nCàtedra d’Estudis Artístics (IVAM-UV-UPV-UMH)\nLa vida de les imatges en la cultura contemporània desborda els espais tradicionals (materials i immaterials) en què aquestes van ser capturades en el passat, fins i tot en el recent. Els seus gèneres i registres, els seus àmbits de circulació, les seues migracions incessants donen la sensació d’oferir una experiència verge del real al mateix temps que, en aparent paradoxa, exhibeixen un orgull tecnològic res fingit.\nAra bé, per molt que els estudis d’Història de l’Art, Belles arts, Periodisme i Comunicació Audiovisual hagen tractat d’adaptar-se a les exigències d’aquest estat de coses, la labilitat de les fronteres entre creació i reflexió, tecnologia i art, mitjans de comunicació i imaginari col·lectiu, entre unes altres, exigeixen àmbits de reflexió i debat més dúctils que els propis de les carreres universitàries i la recerca tradicional. D’altra banda, a diferència de la filologia clàssica, la paleografia, l’exègesi de textos escrits, la imatge encara presenta un desajustament entre el seu impacte (emocional, conceptual, polític, memorístic) i els instruments posats en pràctica per a analitzar-la.\nL’objectiu de la Càtedra Estudis Artístics, sorgida de la col·laboració entre la Universitat de València, la Universitat Politècnica de València, la Univerdad Miguel Hernández i l’IVAM, consistirà a animar aquesta reflexió sobre la vida de les imatges tant en el món de l’art com en el de la vida social, inclosa la imaginària. Ho farà amb amplitud de mires i evitant restriccions acadèmiques, artístiques o tecnològiques, però, açò sí, enriquint-se i aprofitant quants suports acadèmics, museístics i institucionals estiguen al seu abast. Per aquesta raó, la seua organització en el si de l’IVAM resulta propícia en la mesura en què pot enriquir les seues activitats, amb la reflexió sobre les exposicions, instal·lacions o conferències, així com dels cicles de projeccions.\nConferència de Marta Gili, directora del Jeu de Paume, en l'IVAM


On the road again! | El Blog de Trespams\nLa veritat és que enyor programar, submergir-me en un problema tècnic, cercar-ne la documentació, estar a la zona, desconnectat de tot llevat del problema que estàs tractant, fent feina amb el teu llenguatge preferit.\nPerò al llarg d'aquests anys me n'he adonat que si estic programant i gestionant em converteixo en un coll d'ampolla, d'aquí que darrerament les meves contribucions a la programació són més dins el camp de la tutorització i direcció que codi real. L'haver programat ajuda. Pots identificar millor els problemes i donar solucions tècniques. Saps els que es pot fer i el que no. Te permet posar-te en el lloc de la gent que fa la feina de camp.\nEls llibres de gestió de projectes sempre m'han interessat, no tant des del punt de vista tècnic com el que representa en gestió de persones. Perdonau-me no m'agrada parlar de recursos humans. La gent no és un recurs. Cada membre de l'equip és diferent i fins i tot cada grup és diferent. Tractar a la gent com a recurs fa que les empreses perdin la humanitat que les pot fer grans.\nHe reduït el volum de llibres que llegeixo sobre una tecnologia concreta. Darrerament he estat llegint coses com User Story Mapping de Jeff Patton, Managing Agile Projects de Kevin Aguanno, Debugging Teams de Brian Fitzpatrick i Ben Collins, o llibres com How to Change the world o Management 3.0 de Jurgen Appelo. La idea sempre és la mateixa: aprendre per fer les coses cada cop millor. Al cap i a la fi sempre m'he considerat un CEO/gerent aficionat. Tot i això no puc evitar seguir llegint llibres un poc més tecnològics: Winning the API Economy, API-Driven Devops o The API LifeCycle m'han agradat força, no tant per salt tecnològic, que consider ja superat tècnicament, sinó per la manera d'explicar aquesta tecnologia a gent no tècnica.També em va agradar molt Thinking Statistically de Uri Bram i vaig trobar prou interessant el llibre de Johanna Rothman "Predicting the Unpredictable". Una recent subscripció a Netflix ha fet baixar el meu ritme de lectura, però ha millorat el meu nivell d'anglès a força de veure sèries subtitulades.\nLa transició de feina tècnica a feina de gestió és dura però interessant. Quan estàs fent un pressupost o un pla de negoci els teus instints et diuen que hauries de programar. Fins que a la fi caus que és realment el que estàs fent, sols que fas servir altres eines i llenguatge. Quan programam ens estam fent una imatge mental de com han de funcionar les coses, de quines són les passes per aconseguir l'objectiu i cream codi per aconseguir-ho. Analitzar un projecte o fer un pressupost és semblant, sols que a més hi ha un component econòmic i de temps que s'ha de considerar.\nAixí doncs, els meus interessos actualment estan tant dins el món tecnològic com en la manera com estam gestionant l'equip i la tecnologia a APSL. No ho puc evitar. Per mi APSL és una manera d'entendre la feina tècnica. M'agrada xerrar-ne i no aturaria. Potser per això escric menys al blog, perquè segurament acabaré parlant de com fem les coses a APSL. La frase aquella de que "cerca una feina que t'agradi i no hauràs de fer feina mai" té un punt de veritat. Hem construït una feina on ens agrada fer-hi feina i una manera de fer que sorprèn a la gent que ens coneix.\nVeis, ho he tornat a fer! Estic tornant a parlar de la feina. Potser sóc una espècie de pare orgullós dels seus fills. L'empresa és una extensió de com m'agrada fer les coses, de la gent amb qui m'agrada fer feina, m'agrada explicar-ho, fer pedagogia, intentar canviar el trocet de món on m'ha tocat viure.\nQuan escrius un blog ho fas tant per tu com per els altres, com un mitjà de comunicar-te amb l'exterior. La vida virtual m'ha permès conèixer molta gent al món físic, alguns dels quals em demanen perquè ja no escric al blog.\nAixí doncs, torn a ser per aquí. Avisant que més molt difícil separar la feina a l'empresa de la feina tecnològica. El blog d'APSL és el que recull la part tècnica i d'empresa, aquí intentaré donar més una visió i opinió personal. M'agradaria poder separar més les dues coses però sóc conscient que difícilment podré. Ja em perdonareu!


Destaquem un projecte d’investigació per a la millora de la salut cerebral - Divulgació científica\nEl nombre de casos nous i de persones afectades per malalties neurològiques ha esdevingut un dels problemes principals de la salut pública als països desenvolupats. Investigacions recents indiquen que determinats hàbits o estils de vida, per exemple els relacionats amb l'exposició a activitats físiques o cognitivament complexes, poden modificar la producció de noves cèl·lules, és a dir el procés de neurogènesi. Per tant, els hàbits saludables són importants per a la millora de la salut cerebral.\nLa relació entre la neurogènesi i la salut cerebral va ser el tema central de la conferència inaugural del Dr. Michael Valenzuela, professor de Neurociència Regenerativa de la Universitat de Sydney, a l'acte de presentació del projecte «Barcelona Brain Health Initiative» (BBHI) el dia 7 de juny a CosmoCaixa. Aquest projecte de recerca està centrat a conèixer i entendre com es pot mantenir la salut del nostre cervell, guanyar en qualitat de vida, optimitzar els nostres propis recursos i també prevenir i retardar l'aparició de malalties cerebrals.\nEl BBHI liderat per l'Institut Guttmann amb la col·laboració d'Obra Social "la Caixa", es porta a terme amb la direcció científica del professor Álvaro Pascual-Leone, degà associat de Ciència Clínica i Translacional de la Harvard Medical School. Al projecte, hi participen ja més de 3.000 voluntaris que han proporcionat informació sobre els seus estils i hàbits de vida que influeixen sobre la salut cerebral.\nEl BBHI busca persones sanes d'entre 40 i 65 anys per participar en aquest estudi de seguiment durant un mínim de 3 anys i que estiguin interessades a conèixer com es pot mantenir la funció cerebral a mesura que avança l'edat. Els interessats es poden inscriure a https://bbhi.cat/participa i rebran informació sobre l'estat de salut del seu cervell, així com un seguiment professional personalitzat amb informació i consells sobre com poden millorar la salut cerebral.\nRecerCaixa, un impuls a la recerca d'excel·lència en ciències socials\nLa convocatòria d'ajuts a la investigació RecerCaixa és un programa d'ajuts anual que finança els millors projectes de recerca dels investigadors i grups de recerca de Catalunya.\nEl termini de presentació de sol·licituds per a la convocatòria 2017 d'ajuts a la recerca RecerCaixa va finalitzar el passat 2 de juliol. El programa RecerCaixa, iniciat el 2010 i impulsat per l'Obra Social "la Caixa" amb la col·laboració de l'Associació Catalana d'Universitats Públiques (ACUP), busca impulsar el desenvolupament de nous projectes d'excel·lència científica que promoguin el progrés i el benestar social, plantejant solucions innovadores als problemes i reptes actuals de la nostra societat.\nHumanitats i cultura, educació, polítiques públiques i inclusió social són les àrees que l'última convocatòria de RecerCaixa vol potenciar amb projectes de recerca d'excel·lència i amb una clara vocació transformadora.\nMicrobioma, una de les àrees de recerca més prometedores del moment\nEl microbioma humà és el conjunt de microbis que habiten al nostre organisme i que té una sèrie de funcions específiques i importants per al manteniment de la nostra salut. En els últims anys s'ha anat descobrint el potencial terapèutic que pot tenir aquest conjunt de microorganismes.\nEls dies 29 i 30 de juny es va celebrar a CosmoCaixa el debat «The Barcelona Debates on the Human Microbiome. From Microbes to Medicines», en el marc dels B·Debate, una iniciativa de Biocat i l'Obra Social "la Caixa". Aquest debat s'ha organitzat amb l'Institut de Recerca de la Sida IrsiCaixa que compta amb la col·laboració dels millors científics de la Vall d'Hebron Institut de Recerca, el Centro Nacional de Investigaciones Oncológicas, la Universitat de Vic i l'Hospital Germans Trias i Pujol.\nL'objectiu d'aquestes jornades va ser generar un fòrum de debat interdisciplinari amb experts internacionals que han centrat la seva investigació en el microbioma.\nLes sessions es van centrar en els últims avenços per desxifrar el gran potencial científic i terapèutic del microbioma en nombroses disciplines i en el seu paper fonamental en molts processos del nostre cos, com ara la digestió o l'educació del nostre sistema immunitari.\npandèmia rsc neuroimatge mar a fons bioenginyeria inteligencia artificial horizon europe dron llenguatge vhc procnic innovació responsable oceanografia congo salut maternoinfantil medicina de precisió efarri encefalitis innovació excel·lència


[Mataró] : A Buen Paso, cop. 2012\nAquest conte ens narra les aventures de Juan Hormiga una formiga molt peculiar, ja que no és gaire treballadora i a més li agrada molt dormir. Però en Juan té altres habilitats que el fan únic, és un gran narrador d’històries. Especialment li agrada explicar les peripècies que va viure el seu avi, que havia estat una formiga molt aventurera.\nPer això un dia decideix que ell també vol ser una formiga aventurera i marxa de viatge. Però just aquell dia cau una gran tempesta i totes les formigues el donen per mort... Haurà sobreviscut el petit Juan?\nUna història que ens ajuda a acceptar a cadascú com és i que ens recorda el valor de la narració oral i la importància dels contes. A més està magníficament acompanyada d’unes il·lustracions, que juguen amb el blanc, el negre i el vermell i que donen molta expressivitat al relat.\nSi com el protagonista voleu ser uns grans narradors/es aquest conte és perfecte!


Quins modes de recàrrega hi ha? - Més Energia Mobilitat Elèctrica\nEls modes de recàrrega venen definits per la norma UNE-EN 61851-1 i ofereixen informació sobre les característiques tècniques del sistema de recàrrega i el grau de comunicacions entre el vehicle i el punt de recàrrega.\nEls modes es classifiquen en 4 grups; Mode 1, Mode 2, Mode 3 i Mode 4.\nLa taula resum mostra les característiques de cada mode de recàrrega. Per una recàrrega segura recomanem la recàrrega com a mínim en Mode 2, sent el mes aconsellable el Mode 3 i superiors.\nOfereixen informació sobre les característiques tècniques del sistema de recàrrega i el grau de comunicacions entre el vehicle i el punt de recàrrega


Encarem el darrer mes de Lligues Lleida amb Per L'Esquadra24 - Teleponent\nInici Actualitat Encarem el darrer mes de Lligues Lleida amb Per L’Esquadra24\nEncarem el darrer mes de Lligues Lleida amb Per L’Esquadra24\nJa som al maig, mes ple de festes populars com la de Sant Anastasi, l’Aplec i altres esdeveniments a la comarca. Però entrar en aquestes dates significa que Lligues Lleida comença a arribar al final de la temporada. Algunes competicions ja han acabat la fase regular i ja estan immerses en les seves respectives copes i d’altres els hi queda poc més que un parell o tres de partits. Des de fa un parell de programes no analitzem les classificacions i resultats: hi ha molta teca i us recomanem visitar la web de competicions per estar al dia com toca. Això sí, perquè quedi un mes no vol dir que no hi hagi molta teca per analitzar i descobrir, per això a Per l’Esquadra24 us oferim tota l’actualitat i protagonistes d’aquest apassionant esport de les Terres de Lleida.\nPel programa d’avui visitem Body Coach, un centre dedicat a ficar-nos en forma que compta amb les darreres tecnologies per aconseguir el cos que volem. Des d’aquest centre coneixerem al Pichichi i Zamora de la Premier, del Parking Vilella-Cafè París i La San Miguel respectivament, perquè ens expliquin com han assolit aquesta important fita i de pas podem aprendre a fer-ho per l’any que ve.\nEn la tertúlia comptarem amb els companys del Viejóvenes, qui ens explicaran com els hi va a la lliga d’Aficionats de primera i com van nèixer, una història ben curiosa. Amb ells, Sant Miquel i Cafè París, farem balanç de les seves respectives lligues, els equips que hi participen i els objectius per la propera temporada.\nUn Per l’Esquadra no seria el mateix sense una racció de Bitlles Lleida, Trivia Lligues i els consells d’Equilibrium per afrontar un partit o per acabar-lo amb condicions (i dignitat). Res més, pareu de llegir, “foteu-li” al Play i canya al programa d’avui!\nArticle anteriorLes pubilles de la Festa Major de Lleida es presenten en societat\nArticle següentUn milió i mig d’euros per ampliar i renovar els Museus de les Terres de Lleida i l’Aran


Bloc de notes de Josep Romeu: dilluns, 20 / de juny / 2011\nL’any que ve, referèndum sobre el Concert econòmic. Això és el que es podria desprendre d’alguna de les afirmacions fetes aquest cap de setmana pel mateix president d’Esquerra Joan Puigcercós. En un intent de donar crèdit a l’estratègia seguida fins ara, com si encara se’n pogués recuperar alguna cosa, el líder republicà proposa la celebració d’aquesta consulta per al 2012, comptant amb el posicionament del Tribunal Constitucional respecte a la llei catalana de consultes recorreguda pel Govern espanyol, i amb els resultats de la comissió parlamentària sobre el concert econòmic.\nVal a dir, d’entrada, que el Tribunal Constitucional no ha donat per vàlida la llei sinó que simplement n’ha aixecat la suspensió argumentant que, al capdavall, qualsevol consulta d’acord amb la llei catalana sempre haurà d’estar autoritzada pel Govern espanyol. Curiós l’argument del Constitucional perquè dóna a entendre que, malgrat que hi hagi dubtes sobre la seva constitucionalitat, la llei pot aplicar-se perquè qui en tindrà la darrera paraula és el Govern espanyol; és a dir, que es pressuposa que un mateix text legislatiu pot ser aplicable o no en funció de qui en sigui el garant polític i no pas en funció del text en sí. D’altra banda, es dóna per fet que la comissió parlamentària sobre el concert econòmic arribarà a bon port; cosa difícilment creïble, perquè ni el Partit Popular de Catalunya ni el PSC no tenen cap autonomia per a decidir si recolzen o no una proposta de concert econòmic, ni que sigui un pacte fiscal o una simple revisió del model de finançament, que tal com el va pactar el tripartit no correspon revisar-lo fins al 2014, com a mínim. I amb un Govern sustentat pel Partit Popular, CiU difícilment voldrà jugar-se el tipus amb aquesta iniciativa d’Esquerra, que a més contradiu la seva proposta electoral que preveu aquesta possibilitat de consulta popular sobre el finançament només després d’haver intentat negocia-ho amb el nou Govern espanyol, després de les eleccions, és a dir com a mínim el 2013.\nPerò és que en el supòsit que la comissió parlamentària del Concert econòmic arribés a conclusions, sinó unànimes sí àmpliament majoritàries, a favor d’un nou pacte fiscal; en el supòsit que com a mínim el PSC no s’hi mostrés bel·ligerant, potser calculant que el conflicte en tot cas es generaria enfront del nou Govern de Mariano Rajoy; en el supòsit que CiU acceptés recollir la proposta d’una Esquerra afeblida al Parlament, cosa difícil d’imaginar...; si al final de tots aquests supòsits, que no és pas poc suposar, el Govern de CiU decidís aplicar la llei de consultes populars per a convocar el referèndum sobre el concert econòmic o el pacte fiscal, aleshores ens trobaríem amb la paret infranquejable de la lletra mateixa de llei, que estableix que en tot cas la facultat d’autoritzar o no el referèndum correspon al Govern espanyol. I aquí s’acaba la història.\nPublicat per Josep Romeu a 01:28 Cap comentari:


Gîte de la Vieille Ecluse Rue França - Ofertes d'hotels amb els MILLORS DESCOMPTES EN LÍNIA\nQuend, Rue, França - Veure al mapa\nMés informació sobre Gîte de la Vieille Ecluse\nSi el que està buscant és per un hotel ben situat a Quend, no busqui més enllà de Gîte de la Vieille Ecluse. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGîte de la Vieille Ecluse ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara cuina americana, nevera, plat de dutxa, assecador de cabell, sala d'estar per satisfer els clients més exigents. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Sigui quina sigui la seva raó per visitar Quend, el Gîte de la Vieille Ecluse és el lloc perfecte per una estimulant i emocionant escapada.


Es posa en funcionament el semàfor a la N-II a la zona del Morer | Ràdio Sant Pol\nEs posa en funcionament el semàfor a la N-II a la zona del Morer\ndt., 05/19/2020 - 17:45\nJa han finalitzat les obres d'instal·lació del semàfor, que permetrà regular el pas de vianants per la carretera N-II i facilita que els veïns i veïnes de les urbanitzacions puguin travessar el vial amb més seguretat.\nEl nou semàfor de la N-II a l'alçada del Morer ja funciona des d'aquest dimarts, 19 de maig. Les obres d'instal·lació es van iniciar al novembre i l'objectiu era regular el pas dels vianants per la carretera. Amb aquest semàfor, es facilita el desplaçament a peu dels veïns i veïnes entre les urbanitzacions La Rajoleria, Urbapol, La Marina i Can Pou i el nucli del poble.\nEl semàfor entre el Gran Sol i el Sot del Morer permet als vianants travessar la carretera amb garanties de seguretat i accedir a la vorera del costat de mar. Des d'aquí, poden arribar amb facilitat al nucli de Sant Pol i a les escales de la platja del Morer. A més, també s'ha millorat tota aquesta zona, amb l'ampliació de voreres, la creació d'una zona verda, el condicionament de la part final de l'avinguda del Maresme i la millora de la il·luminació de la zona.


Concert del Grup de Dolçainers i Tabaleters La Cordeta a Benimarfull | Corporació Musical Primitiva CIM Apolo / Notícies\n← Va passar… el 16 de juliol de 1918\nLa Primitiva acompaña a la Capitanía Mora de San Blas de Alicante →\nEl concert suposa el debut com a director de Jordi Monllor Oltra\nPMB. El divendres 20 de juliol a les 21 h. al Pati del Col·legi de Benimarfull, el grup de Dolçainers i Tabaleters La Cordeta ofereix un concert, el qual suposa el debut com a director d’aquest Grup de Jordi Monllor Oltra. Aquest concert s’emmarca dins de la Setmana Cultural que organitza l’Ajuntament d’aquest municipi com a jornada prèvia a les seues festes patronals en honor a Santa Anna, Sant Jaume i al Santíssim Crist de la Bona Mort. Tal com indica el cartell anunciador, inclou obres de Valor Llorens, Pascual Vilaplana i cançoner popular.\nAquesta entrada s'ha publicat en fotonoticia, general, premsa i etiquetada amb 2018, Benimarfull, Grup de Dolçainers i Tabaleters “La Cordeta”, Jordi Monllor. Afegiu a les adreces d'interès l'enllaç permanent.


Nit de duels estel·lars - Empordà\nNit de duels estel·lars\nL'Espanya-Alemanya i el cara a cara entre Messi i Cristiano Ronaldo en l'Argentina-Portugal centren l'interès de la jornada d'amistosos El Brasil de Neymar s'enfronta a Àustria a Viena\nVIGO/MANCHESTER | EFE/DDG 18.11.2014 | 06:30\nEls blaugrana Mascherano i Messi durant l´entrenament d´ahir de l´Argentina previ al partit amb Portugal. phil noble/reuters\nSuperada la jornada de partits de classificació per a l'Eurocopa avui toca nit de duels estel·lars, encara que sigui en partits amistosos. L'Espanya-Alemanya (20.45, Cuatro) i el cara a cara entre Messi i Cristiano Ronaldo en l'Argentina-Portugal (20.45, Esport3/c+Liga) centren l'interès, sense oblidar el duel entre Àustria i el Brasil de Neymar (19.00, Esport3), o l'Escòcia-Anglaterra (21.00, GolT).\nEspanya i Alemanya, les dues últimes campiones del món, disputen a Balaídos un partit atractiu que s'ha enrarit per les polèmiques absències dels jugadors del Chelsea Cesc i Diego Costa, tot i que ahir Vicente del Bosque va voler treure transcendència a l'assumpte. "No hi ha res estrany. No estaven en condicions d'estar a la llista i per això no són aquí", va dir.\nEn un període de remodelació del grup, Vicente del Bosque vol veure gent que acaba d'entrar a la "Roja" -Joan Bernat, José Callejón, Raúl García o Álvaro Morata- i d'altres com Camacho i Nolito, que gaudiran dels seus primers minuts. La lesió de De Gea, que va patir la luxació del dit petit de la mà dreta en vigílies del duel contra Bielorússia, impedeix que sigui el porter titular, com estava planificat. El seleccionador farà debutar Kiko Casilla.\nDel Bosque modificarà el dibuix que ha emprat en els últims partits, quan els plantejaments defensius dels seus rivals va obligar a provar amb dos puntes per moments. Es perfila un 4-2-3-1, amb novetats en defensa en els laterals amb Azpilicueta i Bernat més la possibilitat de Raúl Albiol com a parella de Sergio Ramos. També sembla segura la presència d'Isco a l'onze.\nAlemanya arriba al duel contra Espanya enmig d'una prolongada ressaca que ha patit l'equip de Joachim Löw després de conquistar el Mundial de Brasil. Els resultats no han estat els esperats ni en els partits de l'eliminatòria europea -dues victòries, una derrota i un empat- ni en l'únic amistós, una derrota per 2-4 davant d'una Argentina sense Messi. L'última "decepció" va ser una victòria per 4-0 davant Gibraltar, un triomf curt en el duel més desigual del món.\nA la mateixa hora de l'Espanya-Alemanya, Old Trafford serà l'escenari d'un nou cara a cara entre Leo Messi i Cristiano Ronaldo. Les dues principals estrelles del firmament futbolístic es trobaran en un partit de luxe entre l'Argentina i Portugal. "És un amistós, si fos en el Mundial seria especial, però aquest partit no compta per a res. El que serà especial serà tornar a Old Trafford", va assegurar Ronaldo, exjugador del Manchester.\nPer la seva banda Messi tampoc va demostrar cap interès especial per retrobar-se sobre la gespa amb Cristiano. El blaugrana va deixar clar que "jugar contra Ronaldo és un partit més. Estic agraït a la gent que ens segueix, tant a mi com a la meva selecció".


Nosaltres som el València, por Josep Bosch - Plaza Deportiva\nVALÈNCIA. El món de l'esport, fins fa relativament pocs anys, no era objecte d'es-tudi ni participava de la vida acadèmica. Afortunadament, en els darrers anys l'esport en general i el futbol en particular, com a part de l'entra-mat social, està rebent una major atenció en forma d'estudis. La sociologia de l'esport, una àrea d'estudis relativament nova en relació amb altres camps d'investigació més tradicionals, poc a poc ha anat guanyant espai i rellevància. Entre altres factors, per la cada vegada major presència del fenomen esportiu en el nostre dia a dia. Alguns dels principals temes d’investigació, en l'actualitat, es centren en les rela-cions existents entre l'esport i altres àmbits de la vida social: economia, política, globalització, educació. Altres treballs se centren en el rol de l'esport com a generador de diferents identitats (nacionals, regionals, locals, de classe, etc.) o com a aglutinador de valors i comportaments positius (l'esport com a factor integrador) o negatius (hooliganisme, vio-lència, etc).\nEls estudis sociològics relatius als clubs de futbol de casa nostra són encara escassos, però, afortunadament, el València i el seu entorn ja poden dir que han sigut objecte d'anàlisi des d'esta disciplina acadèmi-ca. I és que el dimarts passat es va presentat el llibre “Nosaltres som el València. Futbol, poder i identitats“, escrit per Vicent Flor, sociòleg, pro-fessor universitari i actualment director de la Institució Alfons el Magnànim, a més de ser aficionat al futbol i seguidor del València.\nEn este assaig, l'autor de manera amena i didàctica ens parla sobre la relació entre el futbol, les diferents identitats col·lectives i els seus vincles amb el poder, fent major èmfasi en la realitat valenciana i valen-cianista. En les seues 136 pàgines es fa un analisi de la capacitat que té el València per a unir a persones de diferents orígens i condicions baix les ales del ratpenat del seu escut.\nLa força que té el futbol, com aglutinador social i el seu gran número de seguidors ha sigut utilitzat al llarg del temps pel poder, sobretot el polític i econòmic, per aconseguir majors qüotes d'influència, arribant a identificar-se determinats clubs amb tendències polítiques, ideológiques o territorials. Vicent Flor ha centrat el seu anàlisi del València CF, tenint en compter com s'ha organitzat la identitat valenciana i valencianista respecte a altres models articulats al voltant de clubs com el Madrid, el Barça o l'Athletic Club.\nPer a Flor si hi ha un club de futbol que reivindica la representació de la identitat valenciana este no és altre que el de Mestalla, ja que la resta d'equips valencians han tingut una visió i per tant una influència geogràfica més reduïda que no ha superat l'àmbit local o províncial, sense la intenció d'anar més enllà.\nEn definitiva, un llibre que ve a demostrar que el futbol no és només ei-xe esport en el que juguen onze contra onze i que els clubs de fútbol, com és el cas del València, encara que tinguen un màxim accionista, pertanyen als milions de persones que amb ells s’identifiquen.\nPer a concloure direm que este era un llibre necessari i la seua lectura és molt recomanable per a tot aquell seguidor del València, o del futbol en general, que vullga conèixer millor el que ha significat i continua sig-nificant el Valencia FC/CF en la societat valenciana en els seus 101 anys d'història.


RASPANT: FINALS Y SEMIFINALS JECV JUVENILS 2019\nFINALS Y SEMIFINALS JECV JUVENILS 2019\nRAMON,RAIMON i RAFA DANIEL MURCIANET,MARC i JUAN CARLOS\nOliva, El Genovés i Alcàntera-Càrcer primers campions del provincial de raspall\nEl trinquet d’Oliva ha gaudit d’una intensa matinal amb sis hores del millor present de les escoles, i amb molts jugadors que han destacat en les finals dels XXXVII Jocs Esportius de la Comunitat Valenciana del provincial de València. Les escoles d’Oliva, en categoria infantil, El Genovés en categoria cadet i Alcàntera-Càrcer, en categoria juvenil han guanyat els títols provincials. S’han pogut veure partides de gran nivell en totes les categories demostrant el gran treball que realitzen a les seues escoles, entrenant totes les setmanes per a continuar progressant.\nRànquing provincial de València dels XXXVII JECV de raspall\n1r - Oliva A\n2n - Quatretonda\n3r - la Llosa de Ranes\n4t - El Genovés\n1r - El Genovés\n2n - Quatretonda B\n3r - Alcàntera-Càrcer A\n4t - Oliva A\n1r - Alcàntera-Càrcer B\n3r - El Genovés\n4t - Bicorp\nHan lliurat les medalles i trofeus als finalistes el president de la Federació de Pilota Valenciana, José Daniel Sanjuán, el regidor de la Llosa de Ranes, Gustavo al costat dels entrenadors que han tingut representació durant la jornada matinal. Aquesta vesprada a partir de les 16 hores es disputaran les partides de les categories benjamí i aleví.\nEn el trinquet d’Ondara es jugaran les finals Autonòmiques dels Jocs Esportius de la Comunitat Valenciana de raspall el dissabte 18 de maig. Serà una gran jornada on estaran els millors equips d’aquesta temporada i on estaran presents els campions i subcampions de la província d’Alacant i València. Els campions de les dos províncies jugaran per l’or mentre que els subcampions jugaran pel bronze. A partir de les 9 hores es jugaran deu finals amb la presència de 20 equips que representen a deu escoles de pilota: cinc escoles de la província de València (Oliva, El Genovés, Bicorp, Quatretonda i Alcàntera- Càrcer), i cinc escoles de la província d’Alacant (Sella-Relleu, Ondara, Beniarbeig-El Verger, Petrer i Orba). Al llarg del matí del dissabte tindran lloc les finals de les categories d’infantils, cadets i juvenils, i a la vesprada es reprenguera la jornada amb les finals de les categories de benjamins i alevins. La temporada passada els títols autonòmics els van guanyar: Ondara en la categoria benjamí, El Genovés en la categoria aleví, Beniarbeig-El Verger en la categoria infantil, Bellreguard en la categoria cadet i Alcàntera-Càrcer en la categoria juvenil. Cal destacar i agrair la col·laboració de l’Ajuntament i l’escola de pilota d’Ondara, per la bona predisposició per a albergar aquesta gran festa dels XXXVII Jocs Esportius de Raspall amb les finals autonòmiques en la seua població, demostrant el seu suport al nostre esport autòcton i per la base d’aquest esport donant un immens suport les categories inferiors. L’escola d’Ondara tindrà quatre equips en aquesta ronda final, sent l’escola amb més representants en aquesta fase Autonòmica, un gran èxit de tot el grup humà que treballa i entrena cada setmana .\nBUTLLETÍ D’INFORMACIÓ MUNICIPAL DE L’AJUNTAMENT DE VVA. DE CAstelloAgenda\n'El Murcianet' campió provincial de pilota valenciana\n15.05.2019 12.15 h\nEl passat dissabte 11 de maig, el castelloner 'EL MURCIANET' i els seus companys Marc i Juan Carlos es van proclamar campions provincials de pilota valenciana al trinquet d'oliva.\nAquest triomf es dona la possibilitat de disputar el proper dissabte el Campionat Autonòmic.\n: - Regidoria Esport i Participacio Ciutadana\nOndara I El Genovés Triomfen En Les Finals Provincials De Raspall\nEl passat cap de setmana van concloure els provincials dels XXXVII Jocs Esportius de la Comunitat Valenciana de Raspall en les localitats d’Oliva i El Verger\nA la província de València, les finals provincials es van jugar en el trinquet d’Oliva, guanyant tres escoles els ors. L’escola del Genovés va ser la gran triomfadora, ja que va aconseguir les medalles d’or en alevins i cadets, la medalla de plata en benjamins i la medalla de bronze en juvenils. També va destacar l’escola d’Oliva, que va aconseguir els ors en les categories benjamí i aleví. L’escola d´Alcàntera-Càrcer, va aconseguir l’or i la plata en la categoria juvenil i dos bronzes en les categories aleví i cadet. L’escola de Quatretonda guanya dos plates, una en categoria infantil i altra en categoria cadet, estant novament amb les millors de la modalitat. L’escola de Bicorp també guanya una plata en categoria aleví. Moixent i la Llosa de Ranes van guanyar un bronze respectivament.\nA la província d’Alacant, les finals provincials es van jugar al carrer de pilota del Verger. També a Alacant es van repartir els ors tres escoles de pilota. La gran vencedora d’aquestes finals va ser l’escola d’Ondara, que va obtindre medalles en totes les categories, les medalles d’or en les categories de benjamí, aleví i cadet, també es va portar les medalles de plata de la categoria juvenil i finalment va aconseguir el bronze de la categoria infantil. L’escola de Beniarbeig-El Verger, guanya les medalles d’or de la categoria infantil, les medalles de plata en les categories cadet i aleví, i el bronze en la categoria benjamí. L’escola d’Orba guanya un or de la categoria juvenil i el bronze de la categoria cadet. Sella-Relleu i Petrer van guanyar una plata en categoria benjamí i Petrer, respectivament. Benissa guanye dos bronzes en categoria aleví i juvenil.\nLes finals Autonòmiques dels XXXVII Jocs Esportius de Raspall es disputaran aquest dissabte 18 de maig en el trinquet d’Ondara, en els quals s’enfrontaran els campions de cada província per ser campions autonòmics i també els subcampions per guanyar el bronze. Els favorits en aquesta modalitat són els equips de València encara que els equips d’Alacant tractaran de donar la sorpresa.\nEl Trinquet D'Ondara Posa El Fermall D'or Als JECV De Raspall\nEns espera una gran jornada de promoció aquest dissabte 18 de maig amb la festa final dels Jocs Esportius de la Comunitat Valenciana de la modalitat de raspall, en els trinquets d'Ondara i Guadassuar. En el trinquet d'Ondara, a partir de les 9 hores començaran les finals Autonòmiques dels Jocs Esportius de la Comunitat Valenciana de raspall de competició. Serà una gran jornada on estaran els equips de més nivell d'aquesta temporada i on estaran presents els campions i subcampions de la província d'Alacant i València. Els campions de totes dos províncies jugaran per l'or mentre que els subcampions jugaran pel bronze. En total es jugaran deu finals amb la presència de vint equips que representen a deu escoles de pilota: cinc escoles de la província de València (Oliva, El Genovés, Bicorp, Quatretonda i Alcàntera- Càrcer), i cinc escoles de la província d'Alacant (Sella-Relleu, Ondara, Beniarbeig-El Verger, Petrer i Orba). Al llarg del matí del dissabte tindran lloc les finals de les categories d'infantils, cadets i juvenils, i a la vesprada la jornada amb les finals de les categories de benjamins i alevins. La temporada passada els títols autonòmics els van guanyar: Ondara en la categoria benjamí, El Genovés en la categoria aleví, Beniarbeig-El Verger en la categoria infantil, Bellreguard en la categoria cadet i Alcàntera-Càrcer en la categoria juvenil. Cal destacar i agrair la col·laboració de l'Ajuntament i l'escola de pilota d'Ondara, per la bona predisposició per a albergar aquesta gran festa dels XXXVII Jocs Esportius de Raspall amb les finals autonòmiques en la seua població, demostrant el seu suport al nostre esport autòcton i per la base d'aquest esport donant un immens suport les categories inferiors. L'escola d'Ondara tindrà quatre equips en aquesta ronda final, sent l'escola amb més representants en aquesta fase Autonòmica, un gran èxit de tot el grup humà que treballa i entrena cada setmana. En el trinquet de Guadassuar es jugaran les finals Interprovincials dels JECV de raspall d'iniciació, amb la presència de les escoles de Torrent, Alzira, Favara, Amics de la Ribera, Tavernes Blanques i València-Maritim, que jugaran cinc finals i on es podrà gaudir de deu equips. En la ribera s'està fent un gran treball i cal destacar al club i escola de Guadassuar i Amics de la Ribera, que estan recuperant la pilota de base en aquesta comarca, amb la col·laboració dels respectius ajuntaments. Els JECV són la principal pedrera del nostre esport autòcton.\nEtiquetas: ESCOLA EL MORO\nPARTIDA DE JUVENILS EN EL TRINQUET DE LA LLOSA DE ...\n1ªSEMIFINAL CAMPIONAT AUTONÒMIC DE RASPALL 4ªB CPV...\nFINAL JECV RASPALL. AUTONÒMIC JUVENIL 2019\nJECV DE RASPALL JUVENIL 2ªFASE 01/05/19 GENOVES-AL...


novembre 2019 - Pàgina 3 de 3 - ttp\nDel 5 al 10 de novembre es celebra a Valladolid la XXI edició dels “ENCUENTROS TE VEO” 2019, festival d’Arts Escèniques per la infància i la joventut. Aquesta edició es celebra sota el títol “Unos encuentros de cuento” i la TTP hi assistirà el cap de setmana per descobrir les activitats i donar a conèixer el treball […]\nSessió gratuïta per a socis i sòcies el dimecres 27 de novembre Com aprofitar les aplicacions online gratuïtes per a la gestió dels nostres projectes culturals i artístics? Aquesta és la pregunta que volem resoldre amb la nova píndola formativa que organitzem el pròxim dimecres 27 de novembre amb les associacions de professionals de les […]\nDE L’ESCENA A LA PARAULA CURS D’AUDIODESCIPCIÓ ESPECIALITZAT EN ARTS ESCÈNIQUES amb descompte del 30% En el marc del Festival Simbiòtic, primer festival de teatre accessible, es celebra el curs d’audiodescripció especialitzat en arts escèniques. Està destinat tant a artistes, guionistes, directores, dramaturgues, dobladores, etc. La majoria d’espectacles basen les seves històries en el component visual, que, […]\nEl pròxim 12 de novembre es realitzarà una sessió per part del SDE amb l’objectiu de familiaritzar els assistents en la selecció d’inversions empresarials i en projectes, tant si es tracta d’una societat com d’un autònom. La formació és eminentment pràctica, dinàmica, participativa i d’aplicació immediata al lloc de treball en què tractarem d’aprofundir en el concepte […]


Els veïns del Riuet de l'Escala denuncien la gran quantitat de cotxes mal aparcats\nL'Ajuntament diu que posarà més vigilància a la urbanització\n12/08/2019 - 17.33 Actualitzat 12/08/2019 - 17.41\nCotxes aparcats davant la porta de les cases a la urbanització del Riuet a l'Escala\nEls veïns del Riuet de l'Escala, a Alt Empordà, estan tips que s'hi estacionin vehicles sense control, s'hi llenci brossa i, fins i tot, algunes persones hi facin les seves necessitats.\nA l'estiu, diuen, els problemes es multipliquen perquè molta gent que va a la platja aparca just davant de casa seva.\nPer això, van decidir posar tanques i pedres a les portes de les seves finques.\nInge Verjans és una de les veïnes que ho ha fet, i ho justifica així:\n"Hi hem posat unes pedres perquè tenim una porta per entrar i sortir, i si no hi posem les pedres, aparquen just a 10 centímetres de la porta i no podem passar."\nEls veïns han posat pedres davant les portes perquè no hi aparquin cotxes\nDivendres els serveis municipals van retirar part d'aquests elements, i això ha desencadenat la indignació veïnal.\nL'Ajuntament va al·legar que no s'havien demanat permisos i els veïns afectats han dit prou. Reclamen que es prenguin mesures per impedir aquestes situacions en un barri sense carrers asfaltats, però on també falten la majoria de serveis, com l'enllumenat i el clavegueram.\nJosep Maria Alay és membre de l'associació de la urbanització del Riuet i es queixa que l'Ajuntament hagi anat més de pressa a treure les pedres que la porqueria.\n"Estem demanant des de fa mesos actuacions de neteja, que vinguin a desbrossar els carrers, però no es fa. En canvi, una mesura com és treure totes les pedres que ens faciliten molt el dia a dia s'ha fet d'una manera unilateral."\nRepresentants dels veïns s'han reunit amb l'Ajuntament, que s'ha compromès a aturar màquines i a tornar-los a citar la setmana que ve amb l'alcalde, que ara està de vacances, per acordar mesures temporals.\nL'alcalde accidental i regidor d'Urbanisme, Josep Bofill, assegura que s'incrementarà la vigilància.\n"Ja s'ha fet una actuació de prohibir l'aparcament en tot el que seria el recorregut fins al Riuet. S'ha de fer complir aquesta normativa. Aquests primers dies la policia hi anirà i alertarà i després s'imposaran sancions."\nEls veïns i veïnes reclamen un pla d'urbanització amb els serveis mínims del barri, però el consistori no preveu executar-lo fins d'aquí uns dos anys.\nEl Louvre obre de nit per acomiadar l'exitosa exposició sobre Da Vinci\nEls veïns del Riuet de l'Escala protesten davant l'Ajuntament per exigir millores al barri\nEls veïns del Riuet, a l'Escala, se senten abandonats per l'ajuntament


Tapa't de tapes: Calçots. Comença la temporada i els gastrobloguers ja som a Ca l'Esteve!\nCalçots. Comença la temporada i els gastrobloguers ja som a Ca l'Esteve!\nAutors d'aquesta foto: @onfan (Isma i companys)\nAquest passat cap de setmana un grup de gastrobloguers ja hem començat a degustar els primers calçots de la temporada 2014. Si bé sovint estem acostumats a menjar-nos els calçots a peu dret, sense taula ni coberts, i ben empastifats de sutge i salsa de calçots, no cal fer escarafalls si els calçots ens els mengem còmodament asseguts a taula. Què voleu que us digui, una cosa no està renyida amb l'altra, i passar un matí de diumenge menjant calçots i altres delícies a Ca l'Esteve té un valor afegit, i molt preuat.\nSituat a les casetes de Ca n'Oliveró, carretera de Martorell a Terrassa, a Castellbisbal, Ca l'Esteve és el restaurant de la família Esteve. El xef del negoci és l'estimat i amic Xesco Bueno. Cuiner de ment inquieta, autor del blog Gastromimix. de mans enèrgiques i en constant evolució. I també amant de la conya i el bon humor, la paciència i l'amor. Què més li podríem demanar, nosaltres?\nM'agrada, anar a Ca l'Esteve. L'indret, si podeu escapar-vos-hi, us agradarà. Vinya, horta, espais oberts i una masia enorme al bell mig, que és el restaurant que porta el nom de Ca l'Esteve, també bar i casa del Xesco i família. No fa gaire que hi vam ser, ajudant a la verema, com ja us vaig explicar aquí.\nAlguns de vosaltres ja coneixeu els Esmorzars de forquilla que en Xesco organitza cada primer diumenge de mes a un preu assequible per a butxaques modestes com la nostra. Potser fins i tot hi heu anat alguna vegada i ja heu viscut l'experiència. Aquest cop, l'àpat social (en podríem dir així) va girar al voltant del calçot. És clar, no només, sinó que s'hi van afegir altres menges que tot seguit us relato. O, més aviat, que us il·lustro amb fotografies.\nD'entrada, el pitet imprescindible, company de calçotades.\nVam començar amb un brou de calçots. Personalment, un dels millors plats que vaig tastar aquell matí.\nI a continuació, els embotits i pa: bull, pa amb tomàquet, fuet...\nL'estrella de l'esmorzar, els primers calçots. Cuits amb el forn Josper.\nTambé vam poder degustar una truita d'alls tendres. De gust exquisit, potser massa feta, pel meu gust.\nDesprés dels calçots arriba la carn. I aquí és on em trec el barret amb el plat que en Xesco ens va servir, unes madejas de xai enrotllades. Quina delícia, quina mantega! Les madejas són els budells, de xai, en aquest cas. Vaja, així ho vaig entendre. Ben macerades i enrotllades al voltant d'un xurro de greix, que s'amaga a l'interior. En el moment just, tallat a làmines fines i saltat després a la paella. Regat amb all i julivert que hem saltat a la mateixa paella, amb el suc de la madeja. I heus aquí el resultat.\nLa festa culinària va seguir amb un jarret de vedella, que havia cuit com a carn d'olla per fer el brou de calçots que ens havíen portat al principi de l'esmorzar. Tot s'aprofita! Una delícia, inspirada en el pulpo a feira, pel pebre vermell de la vera sobre les patates que acompanyaven l'estofat, després d'un cop de forn per reescalfar-lo, que en Xesco ens va dir que normalment és millor evitar per conservar tota la melositat de la carn.\nI per endolcir l'àpat... unes postres. Unes torrijas amb crema i gelat de xocolata i uns petits fours (carquinyolis, roques, garapinyats).\nI un vi dolç, el Prui vit, que és primícia d'enguany i que és un monovarietal dolç, elaborat amb Syrah. Deliciós, de gust intens però no tan untuós com un vi de pansa. Color roig rubí preciós i ben equilibrat, tot i que deixa solatge de sucre a la base. No afecta el gust.\nTot això és el que vam poder tastar a l'esmorzar de forquilla de calçots. Com mana la tradició, un esmorzar de reis! I ja per acabar, un resum també gràfic de la bona estona que vam passar.\nFelicitats i gràcies, amics de Ca l'Esteve!\nCtra. Martorell - Terrassa,\nEtiquetes de comentaris: Salses, Trobades gastronòmiques, Verdures\nÀgata Albero 15 de gener de 2014 a les 10:21\nAviseu-me la propera, que tinc ganes de compartir una dia amb vosaltres.\nMarina A.F. 16 de gener de 2014 a les 7:26\nDoncs ho fan cada primer diumenge de mes, Àgata!, i t'hi pots apuntar tu mateixa. Petons\nMiquel 15 de gener de 2014 a les 13:23\nir a Ca l'Esteve es siempre gratificante y ademas como bien dices con el Xesco mejor imposible.He probado ya varias veces su cocina y me encanta,incluso sus calçots de "señorito".Ese dia estaba fuera en Saldes sino ten por seguro que hubiera ido.\nMarta C. 15 de gener de 2014 a les 13:34\nUn àpat de 5 estrelles! Quina enveja... tot fa una pinta excel·lent\nPumuky a la cuina 15 de gener de 2014 a les 15:23\nOstres Marina quin festival!! Ja veig que us ho vau passar d'allò més bé!\nTeresa 15 de gener de 2014 a les 16:24\nQuin menú més bo!!! i quines ganes de menjar calçots!!! petó\nEsmerαlđα• [Recelanđia] 15 de gener de 2014 a les 16:32\nHola Marina, qué alegría leerte de nuevo, ésta es una entrada de lo más interesante, he disfrutado mucho leyéndola!\nPer sucar-hi pa 15 de gener de 2014 a les 16:45\nNo us esteu de res! Ja m'heu fet venir gana de calçots, així que haurem de posar remei ben aviat. Petons,\nEva Macià 15 de gener de 2014 a les 18:24\nApa quina manera de començar el dia!! amb bona companyia i amb bona teca! feia tot molt goig! un petó ;-)\nMònica Tarradellas 15 de gener de 2014 a les 18:37\nQuin àpat més deliciós! Haig de portar a la família un dia a fer un esmorzar de forquilla d'aquests que parles a Ca l'ESteve! PEtons!\nXesco 15 de gener de 2014 a les 21:20\nNo tinc paraules. Moltes moltes gràcies, estic emocionat\nManel 15 de gener de 2014 a les 21:32\nCaldo i madejas.... plats tremendus!!!!!!!!!!! Un gran matí a Ca l´Esteve.\nMarta Jubert 15 de gener de 2014 a les 21:55\nJo no dubto q us ho passessiu rebé!!! però una calçotada te l'has de treballar: anar a comprar, fer la salsa dels calçots, assortir-te de llenya...fer el foc...fer els calçots...vaja...fer-la tu!!! iVal la pena!!!\nChus Castro 15 de gener de 2014 a les 22:13\nMare meua, quin tiberi! Tot té una pinta deliciosa, quina enveja! Jo, de moment, vaig prenent brous depuratius per compensar els excesos de les festes........Petons.\nBet 15 de gener de 2014 a les 22:26\nMolt bona crònica! Jo també vaig fer fotos per fer-ne una, a veure si quan no vaig tan enfeinada m'hi poso... Vam passar un bon matí, sens dubte m'apuntaré a algun dels altres esmorzars de forquilla!!!\nLA COCINERA DE BETULO 15 de gener de 2014 a les 23:13\nSegur que ningú es quedaría amb gana, quin bon i complert àpat i molt bona companyía.\nLa Cuina de l'Olga 15 de gener de 2014 a les 23:32\nQuin goig que feu!!! Com xaleu!!!!\nmanel 16 de gener de 2014 a les 10:54\njo dec ser molt 'pijo', perquè també hi trobo encant, a menjar els calçots assegut. sobretot, si van acompanyades de propostes tan delicioses com las que prepara el xesco!\nRuben 16 de gener de 2014 a les 12:08\nQuina salivera, les madejas aquestes XD


La regulació de l'eutanàsia i el concepte de la mort digna, a debat en una jornada de l'FMC\nAmb el compromís de donar suport a una mort digna i d’informar i formar els governs locals sobre els drets de la ciutadania al final de la vida, l’Àrea de Cohesió Social de l’FMC, des de la seva Comissió de Benestar Social, ha impulsat la celebració d’una jornada, que ha tingut lloc aquest matí, en la què, a més de conèixer què regula la nova llei i quins són els drets humans relacionats amb el final de vida de les persones, hem aclarit els conceptes relacionats amb la mort digna, hem escoltat diversos testimonis, hem conegut el Document de Voluntats Anticipades i hem potenciat les competències per a una atenció al final de la vida centrada a les persones\nLa presentació de la jornada ha anat a càrrec d'Alba Pijuan i Vallverdú, presidenta de l’Àrea de Cohesió Social de l’FMC i alcaldessa de Tàrrega; i de Rosa Pujol Esteve, impulsora de la Comissió de Benestar Social de l’FMC i alcaldessa d’Aitona.\nA continuació, els assistents han pogut aclarir els conceptes relacionats amb els drets al final de la vida, quin és el marc legal actual i què regula concretament la nova Llei d’Eutanàsia. En el decurs del matí, s'han analitzat diversos casos pràctics i s'han atès els dubtes i les opinions dels i les assistents. Al final de la sessió hem deixat un temps per preguntes. La docent que ha impartit el curs és Cristina Vallès Orianne, membre de la Junta de DMD i coordinadora de DMD-Girona.\nEl curs, per mitjà de la plataforma Zoom, s'adreçava principalment a tècnics i tècniques municipals, treballadors, treballadores, educadors i educadores socials, equips SAED/PADES i personal de les OAC i càrrecs electes de les entitats adherides a l’FMC.


El rubinenc Martí Farrés dirigeix ‘Tríptico’, una pel·lícula de terror psicològic\nElena Ruiz, convocada per disputar la Lliga Mundial amb la selecció espanyola de waterpolo\nEurofragance i l’Ajuntament presenten una fragància inspirada en Rubí\nUn grup d’estudiants de Comunicació Audiovisual de la Universitat Pompeu Fabra, entre els quals hi ha el rubinenc Martí Farrés, treballen per rodar el seu primer llargmetratge: Tríptico. Es tracta d’una cinta que combina el terror psicològic amb el drama i que és part del treball de final de grau dels estudiants.\nMartí Farrés, de 22 anys i que va estudiar a l’institut Duc de Montblanc, és un dels tres directors de la pel·lícula, que busca finançament a través d’una campanya de micromecenatge a Verkami: “La campanya ens servirà per finançar entre el 50% i el 60% de la pel·lícula, la resta anirà a càrrec nostre, per amor a l’art. El cinema és molt car i és molt habitual obrir campanyes de donacions”. De moment, ja han recaptat més de 3.500 euros i l’objectiu és arribar fins als 6.000.\nLa història de Trítpico gira al voltant d’una pintora que ja no pinta i la seva parella, que van a viure en una casa heretada de l’avi de la protagonista. En aquest indret extravagant, hi troben un tríptic inacabat. El film ressegueix el procés creatiu per recompondre aquesta obra, que acaba afectant la realitat de la protagonista i la seva relació amb la parella, de camí cap a la paranoia i la bogeria.\nEl llargmetratge es gravarà al maig, si tot va bé en poc més de deu dies, en un pis del barri Gòtic de Barcelona i durant tot l’estiu es treballarà en la postproducció per tal que pugui estar a punt a la tardor per començar a presentar-lo a festivals. A banda de Farrés, els altres dos directors són Daniel Grandes i Maria Martín-Maestro, mentre que el guió és obra de Bernat Jordà i Albert Olivé, que també es fa càrrec del muntatge. El productor i director de fotografia és Carlos Faci.\nA aquest equip de sis persones cal sumar la participació de prop d’una trentena de persones que col·laboren a nivell tècnic en el projecte, entre les quals hi ha Alba Mendoza i Eleazar Masdeu, els dos únics actors del llargmetratge. A més, Triptico té com a mentors grans figures del cinema nacional, com les directores Carla Simón i Celia Rico o el productor David Matamoros.


PARTICULARS - Sonrisa Medica - La risa es la mejor medicina\nEls autèntics protagonistes d’aquest projecte són els infants hospitalitzats i totes aquelles persones que com tu, recolzeu la nostra tasca. Vols col·laborar?\n– Fes-te soci de Sonrisa Médica aportant la quantitat que tu escullis i amb la periodicitat que tu decideixis.\n– Fes un donatiu puntual a Sonrisa Médica. Tu tries l’import a l’hora de fer el pagament:\nAnima’t a formar part de la família Sonrisa Médica!\n* Sonrisa Médica és una entitat declarada d’utilitat pública i, com a tal, podràs acollir-te a la deducció de les quotes que ens ingressis anualment en l’IRPF.\n* D’acord amb la Llei Orgànica de Protecció de Dades de caràcter personal, en qualsevol moment podràs exercitar els drets d’accés, modificació i cancel·lació que estableix la citada normativa mitjançant petició escrita dirigida a: Sonrisa Médica, C/ Andrea Doria, 42, baixos esquerra , 07014, Palma de Mallorca.\nDibuixa un somriure!\nAmb 5 € dibuixaràs un somriure a la cara d’un infant. A més, li regalarem un nas de pallasso per a que pugui reviure la màgia d’aquell moment quan més ho necessiti…\nA canvi, nosaltres et donarem les gràcies amb regals de nassos *!\nAmb 10 € enviarem una parella de Pallassos d’Hospital per a que cobreixin una unitat pediàtrica durant un dia complet, aconseguint així dibuixar somriures a més de 6 infants i les seves famílies! A canvi, nosaltres et donarem les gràcies amb regals de nassos *!\nQue visquin les pallassades!\nAmb 20 € ens ajudaràs a millorar l’equip artístic, invertint tots els teus diners en Formacions Clown, noves sabatotes, instruments musicals, vestimenta, nassos i joguines per als infants. A canvi, nosaltres et donarem les gràcies amb regals de nassos *!\nFES-TE SOCI/ÒCIA i rebràs …\n…*Regals de nassos!\nA més de la satisfacció personal de saber que estàs ajudant als nens hospitalitzats a enfrontar-se a la malaltia, rebràs puntualment al teu domicili tot tipus de sorpreses!:\n– Vals de descompte i entrades gratis proporcionades pels nostres col·laboradors per gaudir en família (Coves del Drach, Katmandú Park, Palma Aquarium, visites guiades a TIRME, Museu de les arts decoratives de Mallorca i Perles Majórica, entre molts altres).\n– Invitacions a esdeveniments especials organitzats per Sonrisa Médica.\n– Moltes altres sorpreses (calendaris, camisetes de Sonrisa Médica, etc.).\nAjuda’ns a aconseguir més somriures i creix professional i personalment.\nDonar ara €10


La rehabilitació de les mans: l'eina "EM One Hand"\nLa rehabilitació de les mans: l'eina 'EM One Hand'\nLa companyia farmacèutica Genzyme, en col·laboració amb l'empresa especialitzada en noves tecnologies Virtualware, ha desenvolupat EM One Hand; una eina que té com a principal funcionalitat activar l'àrea del cervell encarregada del moviment de les mans. A partir d'ara els afectats d'esclerosi múltiple (EM) tenen a l'abast un nou mecanisme per a la rehabilitació de dits i mans.\nLa tecnologia de l'EM One Hand es basteix d'un dispositiu de captura i interpretació dels moviments, conegut com "Leap Motion", que estimula les àrees del cervell específiques gràcies a un context virtual. L'EM One Hand és un bon exemple de videojoc amb finalitats terapèutiques, manifesta el doctor Manuel Murie Fernández, president de la Sociedad Española de Neurorrehabilitación i responsable del desenvolupament científic del projecte, que subratlla que aquesta eina innovadora permetrà que els afectats d'EM tinguin més facilitats per conservar la mobilitat de les mans.\nEl projecte EM One Hand, que va rebre el suport de La Fundación Vasca de Esclerosis Múltiple Eugenia Epalza i l'Asociación de Esclerosis Múltiple de Vizcaya (ADEMBI), va ser validat gràcies a una prova pilot realitzada a 25 pacients. El director gerent de la Fundación Vasca de EM Eugenia Epalza, Pedro Carrascal, va explicar que la tecnologia és un aliat clau en la rehabilitació de les persones afectades d'EM. Aquesta nova eina obre un gran ventall de possibilitats per millorar la rehabilitació del moviment de les mans; el seu impacte serà realment positiu, va concloure. L'EM One Hand, que ja està disponible al mercat, ha estat cedit per Genzyme a hospitals i associacions de pacients de forma gratuïta.\nMaría lopez, a les 21.02.2019\nDarrera actualització a les 13:46:16 26 de setembre de 2021


Viu la passada dels Tres Tombs des d’un carro amb el ‘Cerdanyola al Dia’ - Cerdanyola al dia\nRedacció3 de gener de 20172min0\nVuit infants de la ciutat tindran l’oportunitat de participar a la passada dels Tres Tombs que tindrà lloc el proper diumenge 15 de gener (12 hores) al carro del Cerdanyola al Dia. Com a mostra de suport a la cultura tradicional, aquesta publicació comptarà enguany amb un carro per sumar-se així a un dels actes més multitudinaris que se celebren a la ciutat. Si tens entre 3 i 12 anys i vols participar a la passada només has de fer-te una foto a la minideixalleria de l’avinguda Catalunya cantonada amb avinguda Primavera (la de la imatge de la dreta) i enviar-la, amb el teu nom i cognoms, al correu electrònic cerdanyola@al-dia.com. Els vuits primers correus que rebem seran els afortunats que viuran la passada en primera persona. Els guanyadors es faran públics en la revista del dimecres 11. Molta sort!\npreviousL’Ajuntament no ha tramitat cap llicència d’abocador de runes per a can Fatjó dels Aurons\nnextEls Reis d’Orient arribaran a la plaça de Sant Ramon


àgora MÈDICA: FORMANT-SE AMB TWITTER\nEn el post d'avui vull presentar algunes iniciatives basades en la formació a través de Twitter. Des de cursos de farmacologia, casos clínics o veritables debats online. La xarxa social de l'ocellet ens ofereix múltiples possibilitats de formació poc convencionals, ens garanteix immediatesa, però també la possibilitat de reprendre més tard gràcies als hashtags (el famosa coixinet #)\nAquest és el hashtag d'una iniciativa del Consell d'Estudiants de la Facultad de Medicina de Lleida (@medicinalleida). A través d'aquesta etiqueta es pot seguir en línia un cas clínic proposat, interactuar proposant actuacions i opinant sobre resultat de proves. Properament presentaran la seva pròpia pàgina web amb tot el que ha donat de si el seguiment del hashtag.\nTweets sobre "#medicinacolectiva"\nEs tracta com ells mateixos es defineixen, del primer curs de terapèutica que s'emet en format de web 2.0, es tracta de la iniciativa d'un grup de farmacèutics clínics. A la seva pàgina web tots els tuits per temàtica: http://twitterapeutica.blogspot.com.es/, perquè no us perdeu res. L'últim curs ha tractat sobre aliments funcionals en malaltia inflamatòria intestinal.\nTweets sobre "#twitterapeutica"\nÉs el compte de twitter del Sistema d'Informació Essencial en Terapèutica i Salut (SIETES). És un sistema d'informació sobre novetats en farmacologia clínica i terapèutica, mètodes i criteris per a la selecció de medicaments, que prioritza la informació que permet millorar la qualitat de la prescripció i contribueixi a guiar a l'usuari en la selecció de les estratègies terapèutiques més adequades per cada situació (extret de la seva pàgina web: www.sietes.org)\nEns ofereixen una relació de hashtags interessants als que seguir: http://ow.ly/vF7GT, es tracta d'esdeveniments sobre salut i mitjans socials. Trobaràs des del famós # hcsmeu amb la seva versió espanyola (# hcsmeuES), passant per hashtags sobre l'examen MIR o el mateix # carnavalsalud.


Notícies de Teatre a Figueres - Empordà\nFigueres ofereix vuitanta propostes escèniques entre gener i juliol de 2020\nLa programació presenta espectacles amb una forta crítica social com Jauría, arran del judici a «La Manada», El pequeño poni, sobre bullying, o Rostoll Cremat, un reflex del sector turístic\nEMPORDA.INFO 16.12.2019 | 20:02\nClara Segura i Bruno Oro tornen a actuar junts. TMEJ\nClara Segura i Bruno Oro tornen a actuar junts.\nL'Ajuntament de Figueres ha presentat prop d'una vuitantena de propostes escèniques que es podran veure entre els mesos de gener i juliol en els diferents equipaments del municipi, principalment concentrats al Teatre Municipal el Jardí, la sala La Cate i l'Auditori Caputxins.\nEl Teatre Municipal el Jardí serà un cop més l'escenari dels espectacles de gran format, entre els quals hi ha, classificats com a espectacles Excel·lent, La rambla de les floristes, una producció del Teatre Nacional de Catalunya basada en l'obra de Josep Maria de Segarra; l'espectacle de dansa espanyola MuDanza Show, amb el figuerenc Carlos Romero; un reflex de la Mallorca contemporània amb Rostoll Cremat de Toni Gomila i Oriol Broggi; la comèdia Cobertura, protagonitzada per Clara Segura i Bruno Oro, que es retroben després de l'èxit de la sèrie Vinagre; La dona del 600 de Pere Riera amb intèrprets reconeguts com Mercè Sampietro o Jordi Banacolocha, i, com a última proposta Excel·lent de la temporada, Jauría, un espectacle que porta a escena el judici del cas de 'La Manada'.\nAltres propostes interessants en els escenaris de Figueres\nA banda de les propostes de gran format, el Jardí tornarà a acollir la fórmula de públic i actuació sobre el mateix escenari. D'una banda, la companyia empordanesa La Llarga, formada per molts dels talents joves del KM.0 de la programació com Rebecca Alabert, Joan Marmaneu o Oriol Morales, actuarà amb l'obra Bruels, guanyadora del Premi Adrià Gual 2018 de l'Institut del Teatre i inspirada en l'Empordà (espectacle Estrella). La segona proposta que podrà viure el públic en aquest format més proper és el nou muntatge de la companyia figuerenca Tequatre, que a partir d'un text teatral de Dario Fo estrena la comèdia No hi ha lladre que per bé no vingui.\nPel que fa a les propostes de mitjà i petit format, a la sala La Cate es podran veure la majoria d'espectacles Estrella. Abans que es faci fosc, amb Míriam Iscla com a única protagonista; El pequeño poni, una obra per fer-nos reflexionar i dir NO a l'assetjament escolar; el solo de clown de Guillem Albà, CALMA!, i la comèdia-cabaret polític, Els ocells, de la companyia La Calòrica, que torna després del seu èxit amb Fairfly.\nEnguany les propostes musicals són un dels al·licients de la temporada. Al Teatre Municipal el Jardí es podrà veure l'espectacle de música, teatre i projeccions Miedo, amb el mediàtic cantautor Albert Pla; La tendresse, un homenatge a la chanson française a càrrec d'Anna Roig, Àlex Cassanyes i la Big Band Project, a la sala La Cate; el projecte Cicle 66Butaques de l'entitat La Cate continuarà la seva programació a la sala Toni Montal amb músics com Ferran Palau, Maria Rodés o Rusó Sala i, per tancar el cicle, l'Ajuntament de Figueres col·labora programant un doble concert de Marc Parrot que presentarà Refugi dins una iurta que s'instal·larà al Parc Bosc.\nA més de la música, l'entitat La Cate segueix programant propostes de teatre amateur a la sala La Cate, entre les quals hi ha Mama, de la companyia banyolina Teiatròlics; l'espectacle Mort a les cunetes; el teatre musical Una altra escena, de la companyia emergent SUS4; La gran bellesa, adaptació del film de Paolo Sorrentino; la comèdia Mentiders amb la companyia Guspira Teatre i el teatre-cabaret La ciutat llunyana. A la sala Toni Montal es podrà veure el cinema clàssic, les projeccions d'òperes i dansa i les propostes familiars, amb el cinema infantil i el cicle putxinel·lis.\nA l'Auditori Caputxins, i sota la programació artística de Joventuts Musicals de Figueres, es tornarà a comptar amb músics de proximitat: Alba Alsina Quartet, el grup de jazz Quartet Minvant, el duet Criatures, la Bärhof Ensemble i el piano i violí de Laia Fabra i Marta Viñas. L'entitat, també un any més, programa el Festival de Jazz de Figueres que es durà a terme l'últim cap de setmana de maig.\nRespecte a la programació familiar, l'Ajuntament de Figueres ha programat quatre propostes a la sala La Cate: Laika, un espectacle de titelles i autòmats que explica la història de la primera gossa astronauta; l'obra de dansa a partir de pintures de Joan Miró, Miramiró; l'espectacle de titelles Adéu Peter Pan i, per acabar d'arrodonir la temporada, es podrà veure l'espectacle Baobab de la companyia La Pera Llimonera, entorn els refugiats. Així mateix, com a propostes infantils, la Biblioteca de Figueres ofereix les habituals Hores del Conte i els centres cívics Joaquim Xirau i Creu de la Mà també oferiran activitats per a totes les edats.\nCom a última proposta de la temporada i emmarcada en el festival Figueres es Mou, l'Ajuntament ha programat de forma gratuïta l'espectacle La partida de Vero Cendoya, un espectacle de dansa i futbol que reflexiona sobre els valors socials i els límits entre l'esport i l'espectacle.\nA banda d'aquesta programació, altres entitats i promotors han programat més propostes escèniques, destacant un espectacle solidari contra la pobresa infantil en benefici del Nou Cor d'Uganda i un concert de The Gospel Viu Choir en benefici del Grup Iris; una actuació del cantant Luis Cepeda al Teatre Municipal el Jardí; els projectes educatius d'arts escèniques UAP20: Galileu, Fe, Raó, Ciència, el Cantània 2020: Virtual i Mapadeball 2020: Carrers; l'espectacle de Justo Molinero La tercera juventud; una nova proposta de la companyia teatral figuerenca A Mossegades i de la Colla Dolça Tardor; el Ballet de Moscou; els concerts de Fires del Casino Menestral Figuerenc, la Polifònica de Figueres i el Cor de Cambra Estem d'Acords, i les habituals cites amb els festivals Còmic, que ha confirmat l'actuació de Quim Masferrer, i el festival de dansa Figueres es Mou.\nAposta per facilitar l'accés a l'oferta escènica amb descomptes i abonaments\nDes de l'Ajuntament de Figueres es continua apostant per facilitar l'accés a la programació. Per aquest motiu, es manté la promoció del paquet "espectacle Excel·lent-Estrella", amb el qual els espectadors poden combinar una obra de gran format (espectacle Excel·lent) i una obra de mitjà o petit format (espectacle Estrella) a un preu de 27, 24 o 21 euros, en funció de la zona i l'espectacle.\nTambé s'ofereix un nou abonament musical que, per només 40 euros, permet anar a veure els tres espectacles de música programats per l'Ajuntament (Albert Pla, Anna Roig i Marc Parrot).\nA més, els espectadors es poden beneficiar de descomptes en els espectacles organitzats per l'Ajuntament de Figueres per als menors de 18 anys; estudiants d'escoles de teatre, dansa i música de Figueres; grups de més de 10 persones; socis de La Cate i membres del club de lectura de la Biblioteca Fages de Climent. Així mateix, l'Ajuntament també està adherit al programa d'inclusió social Apropa Cultura, que ofereix avantatges especials per a col·lectius en risc d'exclusió social.\nLa venda d'entrades comença aquest dijous 19 de desembre de 19 a 21 h a la taquilla del Teatre Municipal el Jardí i a partir de les 19.30 h a www.figueresaescena.cat.


pau corcelles: PORTO II\nNo havia vist mai uns gats tant tranquils com els de Porto, uns bons models...\nNo podia faltar la foto de la floreta... (dedicada als que me la demaneu de tant en tant).\nLa presència del Douro, fa que Porto sigui una ciutat de ponts molt bonics. En destaquen dos, a la foto l'ombra del "Ponte Luis I" de 1886 per on hi passa el metro de la ciutat. L'altre, és el "Ponte Maria Pia" de Gustave Eiffel, sí el de la torre.\nDes de dalt del pont hi ha una vista molt guapa. Primer vaig creuar el pont per dalt i després per baix.\nFeia estona que no veia cap església, així,després d'un petit refrigeri vaig anar a veure la de "Sao Francisco" de la que no us en puc explicar gaire cosa perquè quan vaig arribar ja era tancada. El sol, que ja tenia ganes d'emigrar, començava a donar bona llum. Vista de la Catedral.\nEncara vaig tenir temps de passar pel "Mercado Ferreira Borges", edifici de 1888, una de les obres d'arquitectura de ferro més importants de Porto, que ara és un preciós centre cultural. Què seria de Portugal sense els seus galls? de tant en tant en vas trobant per la ciutat. De rajoles no només en trobes als monuments històrics. Moltes façanes de cases estan revestides de rajoles (algunes més boniques que altres) sumant un tot prou curiós. Us deixo foto de les dues que em van agradar més. El sol ara sí que donava el dia per acabat, amb un obsequi final, aquesta llum al riu. Les gavines també es deixaven fotografiar prou bé. Propera al riu hi ha aquesta escultura d'un estil tipus playmòvil, que el meu amic Ramon em va definir com l'estàtua més lletja del món. Vosaltres podeu jutjar...


Serveis BCN Webers\nPosem el nostre saber al teu servei!\nDissenyem la teva web perquè reflecteixi l’essència de la teva empresa i determini l'èxit del teu negoci.\nTecnologia aplicada al teu projecte\nSeleccionem la tecnologia que millor s'adapti al teu projecte.\nLa teva web es visualitzarà de forma òptima en tots els dispositius.\nRealitzem un disseny modern, atractiu i totalment personalitzat pel teu projecte.\nCreativitat, usabilitat i funcionalitat\nConstruïm cada pàgina de la teva web pensant en el client i en la seva experiència d'usuari.\nUn bon disseny marca la diferència, et defineix i transmet el que vols que percebin de tu els teus clients.\nPapereria corporativa: targetes de visita, fulls, sobres, …\nPublicitat: cartells, flyers, catàlegs, díptics, tríptics, tasses, …\nGrafisme per a stands de fires i congressos\nDissenyem la web de la teva empresa perquè aconsegueixis màxima visibilitat online.\nPosicionament Web Orgànic (SEO)\nFem la teva web pensant en la teva clientela, en el que busquen i en el que els agradaria trobar-hi.\nTreballarem perquè la teva web aparegui dels primers resultat en els cercadors i perquè consegueixis un increment de clients/es potencials que la visitin, de contactes rebuts i de vendes.\nRevisem la teva web i el seu posicionament actual per tal de detectar possibles millores a realitzar.\nAnalitzem els resultats de les campanyes, de les visites rebudes per a optimitzar dia a dia les campanyes de posicionament web SEO i SEM.\nLa marca és el que ens distingeix de la competència. La teva marca és quelcom més que un simple nom, és el segell, un símbol identificatiu i l'esperit de la teva empresa. A través de la marca, els usuaris perceben una imatge vàlida en termes de qualitat, fiabilitat i unicitat.\nNaming o creació del nom\nLleialtat de marca\nNotorietat de Marca\nTreballarem sobre el que sent un consumidor respecte a la teva marca, si la recorda, si el seu sol esment o visió li provoca alguna sensació particular, si associa aquesta a records propis positius, i quins coneixement té dels teus productes.\nLa teva botiga online serà el teu nou canal de venda.\nDissenyem la teva botiga online amb els CRMs més populars: Woocommerce, Prestashop... Seleccionem el tema o plantilla que més s'ajusti al teu negoci i a la teva imatge corporativa, i la personalitzem per fer-la única.\nPosicionem els teus productes als cercadors, estudiant les paraules clau òptimes i la competència del sector.\nConnexions amb TPV i Paypal\nEns encarreguem de connectar el TPV del teu banc i el teu compte de Paypal perquè els pagaments de la teva botiga online funcionin automàticament.\nConfiguració de l'analítica\nEt facilitem les eines per disposar de tota la informació possible del teu negoci online.\nEns agradaria ajudar-te!\nServeis de disseny web i de disseny gràfic per a tot tipus d'empreses i entitats.


Finques Genescà - Casa en lloguer en Al cor del poble per 1.050 €/mes - 000409\nFinques Genescà - Casa en lloguer a Al cor del poble per 1.050 €/mes 000409\nAl cor del poble (Matadepera)\nCasa en lloguer a Matadepera\n3 HabitacionsHabs 3 Banys 96 m2\n3 HabitacionsHabs - 3 Banys - 96 m2\nMagnífica casa - apartament al centre de Matadepera amb jardí propi, dues plantes i un espai sota coberta.\nEs troba al carrer Sant Joan i compta amb una entrada exterior que envolta la casa. En entrar per la porta principal, ens trobem amb un espai obert i molt lluminós: una sala d'estar-menjador i cuina. En aquesta mateixa planta també hi ha un lavabo i una sortida exterior a un porxo.\nSi pugem les escales, ens trobem amb una planta amb dos dormitoris dobles i un bany complet. Aquests dormitoris tenen una sortida a una terrassa exterior de 4,9 m2. També hi ha unes escales que pugen a un espai sota coberta de 16 m2 aproximadament En aquest espai hi ha una habitació de 13 m2 i un bany complet amb dutxa.\nPel que fa l'exterior, hi ha dos porxos, cada un de 5 m2, un pati privat de 41 m2 i un traster.\nComences a veure totes les possibilitats que amaga aquesta fabulosa vivenda?\nContacta amb nosaltres per saber-ne més!\nEs troba al carrer Sant Joan i compta amb una entrada exterior que envolta la casa. En entrar per la porta p...\nSuperficie solar 45 m2


Redescobrint la comarca – Natura Local Participa\nRedescobrint la comarca\nPassejades pels parcs i jardins. Els indrets verds de Sant Cugat\nAvui hem rebut la bona notícia de la fi del confinament comarcal a partir d’aquest proper dilluns. Mentrestant, per aquest cap de setmana, us proposem una selecció de rutes i indrets arreu de Catalunya. Si la vostra comarca no hi apareix podeu trobar-ne d’altres a través de la web o l’App.\nRUTA MEGALÍTICA A LA SERRALADA DEL MARESME\nCabrils, A peu\nRoques i racons màgics.\nDes d’un dels camins que pugen cap a la carena arrenca aquesta màgica i megalítica ruta que té com a decorat de fons el Mediterrani i les serralades interiors.“Els nostres avantpassats van escollir els paratges més espectaculars del parc de la Serralada Litoral com a escenari per al descans etern”, amb aquesta definició el diari el Periódico caracteritza els indrets per on passa aquesta ruta.\nSant Celoni, A peu\nAmb aquest itinerari sortirem del llunyà nucli de Sant Martí de Montnegre i arribarem a les parts més altes del conjunt muntanyó del Montnegre, on podrem passejar, al costat de la mediterrània, per un ambient de muntanya mitjana humida. Veurem també l’empremta de l’ésser humà: com aquest ha modificat el paisatge vegetal plantant diversos tipus d’arbre, diferents als originals, i també com s’hi ha establit per viure-hi, ja des d’època medieval i fins a l’actualitat. Aquesta ruta coincideix amb el SL-C 103, senyalitzat i interpretat per la Diputació de BCN. Xarxa de Parcs Naturals.\nPASSEJADA PER L’ARDENYA PREHISTÒRICA\nGavarres Llagostera, A peu\nEl recorregut d’aquest assequible itinerari, amb un traçat en forma de vuit, ens porta a resseguir alguns dels elements amb més història del municipi. Menhirs, paradòlmens i dòlmens ens explicaran els orígens del poblament en aquesta zona, a més del castell de Montagut i les restes d’alguns dels masos més importants del passat de Llagostera.\nPUIG DE LENA – CINGLES DE SANT ROC\nSant Martí de Llémena, A peu\nItinerari que ens permet recórrer el cingle de Sant Roc, situat a cavall de les comarques del Gironès i de la Selva. Des del poble de Sant Martí de Llémena ens dirigim a l’ermita de Sant Roc de la Barroca a través de la imponent cinglera, amb una aturada opcional al puig de Santa Lena, des d’on es poden contemplar unes magnífiques vistes del Far i el Collsacabra. Durant tot el recorregut, podem identificar els principals relleus muntanyosos de la vall: la serra de Finestres, Rocacorba, el cingle de Rocafesa o el volcà de la Banya del Boc.\nRiudecanyes, A peu / En bici\nTerres de secà inundades pel pantà\nUs portem a conèixer les magnífiques terres del Baix Camp. Del municipi de Riudecanyes vorejarem el pantà que irriga gran part de les terres de la comarca i passejarem entre boscos de majestuosos pins plens de vida i de sons i descobrirem el cultiu típic d’aquestes terres. Passejarem pel municipi de Duesaigües, trobant relíquies de temps passats.\nRoquetes, A peu\nRutes d’estiu per fugir de la calor\nEntre boscos i miradors al Parc Natural dels Ports\nAquesta ruta per la part alta del Parc Natural dels Ports us portarà per ambients diversos. Recorrereu el vessant sud de la mola del Boix entre pinedes de pi roig i pi negral (pinassa). A més, trobareu miradors espectaculars sobre el delta de l’Ebre i el Mont Caro. També podreu veure, a les parts més altres i exposades al vent, arbres “bandera” (arbres amb la capçada inclinada pel vent). Visitareu els teixos del Marturi i, amb una mica de sort, podreu observar espècies com l’àguila daurada, el voltar i la cabra salvatge.\nEspais Naturals de Ponent Preixana, A peu / En Bici\nEspai natural dels Secans de Belianes-Preixana\nUs proposem una ruta que us sorprendrà gratament, tant per l’amplitud dels paisatges i la riquesa en fauna i flora, com pel seu patrimoni etnològic. Destaquem de la ruta la quantitat d’aus que podreu veure, sobretot si la feu a la primavera o estiu, i també les barraques de pedra seca i les antigues pedreres.\nPeramola, A peu\nVoltant la mola de Sant Honorat\nVoltant la Roca del Corb i Sant Honorat. Aquesta ruta ens portarà a conèixer unes curioses formacions rocoses, capritx de l’erosió. Visitarem contruccions sota les baumes, memòria d’un passat agrícola no massa llunyà, i podrem gaudir de les vistes d’un dels paissatges més atractius del prepirineu català.\nFES CLIC AQUÍ PER DESCOBRIR MÉS RUTES\nNatura Local Abril 22, 2021\nEnamorats d’aquesta Lleida menys coneguda\nEspais Naturals de Ponent 360º\nRutes en companyia d’ocells\nOrquídies, un petit tresor natural al nostre territori